‘ஏலாதி' என்பது ஏலம், இலவங்கம்' சிறுநாகப்பூ, மிளகு' திப்பிலி, சுக்கு ஆகிய ஆறு பொருள்களின் கூட்டுப் பெயராகும். இதன் பாடல்கள் ஆறு கருத்துகளைக் கொண்டு ஒரு நெறியை உணர்த்துவதாக அமையும். மேற்கண்ட இம்மூன்று கூட்டு மருந்துகளும் சிறப்புடன் போற்றப்படுகின்ற மருந்துகளாக தமிழ் மருத்துவத்தில் இடம் பெறுவதாகும். இம்மருந்துகள் சித்த மருத்துவம்' ஆயுர் வேதம் என்னும் இரண்டு மருத்துவத்திலும் இடம் பெற்றிருக்கின்றன. ஆனால், இம்மருந்தின் தோற்றம்' பழந்தமிழர் மருத்துவ முறை என்பது உணரத்தக்கதாகும். மேற்கண்ட இவையெல்லாம், இன்றைக்கு இரண்டாயிரம் ஆண்டுகளுக்கு முன், தமிழ் மருத்துவம் சார்ந்த குறிப்புகளாகும். சித்தர் காலம் சித்தர்களின் காலத்தைக் குறிப்பிடும் ஆவணங்கள் தொகுக்கப்படாததனால், சித்தர் வரலாற்றை அறிந்துகொள்வது கடினமாக இருக்கிறது. ஆனால், சித்தர்களின் மரபை அறிந்துகொள்ள போதிய அளவு ஆவணங்கள் கிடைக்கின்றன. ஆதிநாதர் தமிழ் மருத்துவத்தின் அங்கமாகிய சித்த யோக மருத்துவ முறைகளைத் தோற்றுவித்தவர் ஆதிநாதர் என்று  “ஹடயோக பிரதீபிகை” குறிப்பிடுகிறது. வடநாட்டு நாதாந்த சித்தர்களுக்கு யோகமுறைகளைக் கற்பித்தவர் ஆதிநாதர். ஆதிநாதர் என்னும் பழமையான பெயர் சிவனைக் குறிக்கிறது.